WALTER LÜBECK

REIKI

EZOTÉRIA MINDENKINEK

ÉDESVÍZ KIADÓ
BUDAPEST

A fordítás az alábbi kiadás alapján készült:

Walter Lübeck / Das Reiki-Handbuch

Windpferd Verlagsgesellschaft mbH

Második, javított kiadás

A könyv az Édesvíz Kiadó gondozásában először 1996-ban jelent meg A reiki ösvényén címmel

Fordította

P. Szabó Klára

Olvasószerkesztő

Szilasi Éva

Copyright © Windpferd Verlagsgesellschaft mbH, 87561 Oberstdorf, Germany

Hungarian translation © P. Szabó Klára, 1994

Hungarian edition © Neemtree Corporation AG, 2015

Cover design © Neemtree Corporation AG, 2015

Original illustrations by Roland Tietsch

Minden jog fenntartva. A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

A könyvben olvasható információk csupán tájékoztató jellegűek, nem pótolják egyetlen egészségügyi probléma diagnózisát, kezelését sem. Nem helyettesíthetik a képzett egészségügyi szakemberrel folytatott konzultációt. E könyv tartalma csupán segítséget nyújt egy egészségügyi szakember által előírt ésszerű és felelős kezelési programhoz. A szerző és a kiadó semmiféle felelősséget nem vállal a könyv tartalmának félreértelmezéséért vagy téves alkalmazásáért.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Melher Viktor

Borítót készítette Édesvíz Kiadó Kft.

E-könyv formátum Békyné Kiss Adrien

ISBN 978-963-529-445-9 (epub)

ISBN 978-963-529-446-6 (mobi)

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az e-book kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Manunak, feleségemnek, barátnőmnek
és kedvesemnek ajánlom ezt a könyvet.

Köszönetet mondok annak a sok tanítónak, akivel közvetve vagy közvetlenül találkoznom adatott. Ezek mindenekelőtt a szüleim, a testvérem, Matthias Carstens, Horst Kosche, Renate Lorke, Wolfgang Grabowski, Roland Geßler, Hans-Jürgen Regge, Vera Suchanek, Brigitte Müller, Phyllis Lei Furumoto, dr. Mikao Usui, dr. Chujiro Hayashi, Hawayo Takata, Manuela Lübeck, Cinderella, Bagheera, és valamennyi közül a legnagyobb tanítóm, akit az Isten nekem ajándékozott: az élet.

Könyvem tervével együtt született meg bennem az a vágy, hogy ráébresszem az embereket arra, hogy felelősek a saját életükért. Minél többen akarják a saját életüket megtölteni szeretettel, igazsággal és tudással, annál gyorsabban következik be az az átalakulási folyamat, amely az Új Korhoz vezet – és Isten újra otthonra lel majd a földön.

ELŐSZÓ

Hálás köszönetet kell mondanunk e könyv írójának, mert a természetgyógyászat és a tapasztalati gyógyászat jelenlegi nehéz helyzetében jól érthető formában ír le egy olyan kezelési módszert, amely a biológiai orvoslás minden támadása, gáncsoskodása, valamint a törvényi akadályok ellenére jövőbe mutató terápiai lehetőséget kínál.

A reikikezelés módszerére semmiféle mérhető kritérium sem vonatkozik, természettudományos gondolkodással nem magyarázható, olyan energiákat és erőket hasznosít, amelyeket mi, felvilágosult, modern, a komputerek korában élő emberek nem könnyen érthetünk meg. Hogy a reikit felfogjuk, olyan világkép szükséges, amely a tudományosan megállapított adatok mellett a mikro- és makrokozmoszban valóságosan létezőnek fogadja el azt a sok ismeretlen jelenséget, amelyekhez jórészt csak ezoterikus tudás révén jutunk el.

A reiki használatához szükséges képességgel minden ember rendelkezik. Aki nyitott szemmel jár a természetben és a világban, tudja, hogy érzéseit, viselkedését éppúgy számos megmagyarázhatatlan, megfoghatatlan hatás befolyásolja, mint testét, közérzetét és betegségeit. S ahhoz, hogy a reikit magunk vagy mások számára felhasználhassuk, testünk és lelkünk bizonyos területeinek megnyitása szükséges. E megnyitás folyamatába most egy hagyományosan képzett reikimester avat be minket.

Mint minden terápiai jellegű beavatkozásnak, a reikinek is lehetnek mellékhatásai. Ezért szükséges e módszernek és alkalmazási formáinak alapos ismerete, ami reikimesterek tanfolyamain sajátítható el. E könyv segít, hogy az így szerzett ismereteinket bővítsük, jobban megértsük, és lelkiismeretesebben használjuk. A biológiai gyógyászat jövőbeni várható további korlátozásai miatt a reiki még nagyobb jelentőségre tesz szert, főként mivel nem okozhat tartós károsodást. A reiki a szelíd gyógyászat felbecsülhetetlen értékű kiteljesedése.

Különösen hasznosnak tűnik számodra, hogy ez a könyv összefüggést teremt a reiki és a biológiai gyógyszerek között, minthogy felmutatja a növényi kivonatokkal, homeopatikus készítményekkel, sólabdacsokkal és az újra felfedezett (alkímiai modellek és technikák szerint előállított) spagirikus szerekkel lehetséges kombinációit. A reikienergia és a részben már ősidők óta ismert természetes gyógyhatású anyagok együttes alkalmazása jelentősen meggyorsítja és megjavítja a terápia hatását.

Szolgáljon segítségül ez a könyv mindenkinek, aki tudásával és képességével felelősen és az emberi teremtmény előtti mély tisztelettel gyógyítani akarja a testileg és lelkileg betegeket, és e célból új utakat keres.

Hannover, 1990 áprilisában

Horst Kosche,

az Alternatív Gyógyászati Egyesület

Német Társaságának elnöke

BEVEZETŐ

AMIÉRT EZT A KÖNYVET MEGÍRTAM

Először is: ezt a könyvet mindnyájatok számára írtam, kedves olvasóim, nem csak a kiválasztottak vagy a „szakértők” szűk körének, bízom benne, hogy minden olvasóm bőven meríthet belőle. Hogy mit, az persze attól függ, kinek milyen éppen az élethelyzete.

Kézikönyvem kimerítő felvilágosítást nyújt a reiki lehetőségeiről és határairól mindazoknak, akiket még nem avattak be a reikierő hatékony felvételébe. Számos felhasználási lehetőséggel ismertetlek meg, s ezek közül sok még reikibeavatás nélkül is hatékonyan felhasználható. Itt például a 9., 10. és 11. fejezet gyakorlati javaslataira gondolok. Ha érdekelnek az energiával való gyógyítás módszerei, akkor a javasolt gyakorlatok és részletes ismertetések sok hasznos ötletet adnak majd a csakramunkához.

Lehet, hogy már beavatást nyertél egy reikimestertől a reikierőbe, azaz már megkaptad az ehhez szükséges ráhangolást, akkor viszont olyan információkhoz juthatsz az adott helyzetben, amelyekre felépítheted gyakorlati munkádat a reikivel. A képzés két napja azonban kétségtelenül kevés ahhoz, hogy teljes betekintést adjon a reikierők felhasználási lehetőségeibe. Ez nagy kár, mert a reiki csodálatos kiindulópont, ahonnan utazásokat tehetünk önmagunkba, és amelyek segítségével önmagunkban vándorolhatunk. Legyen szó akár magad vagy mások gyógyításáról, akár egyéni vagy csoportos meditációról, akár drágakövekkel végzett terápiáról, akár saját személyes fejlődésedben végbevitt változtatásról, akár aromaterápiáról, akár más energiasíkokon tett utazásokról vagy a karma legyőzéséről – a reikivel mindez és még sok minden más lehetséges.

A könyv gyakorlati ösztönzést nyújt számodra a reikierővel való egyre mélyülő találkozásaidhoz, fontos háttér-információkat és számos ötletet ad. Reikiutazásaidon önmagadhoz kell hogy elkísérjen, hű társként.

Ha a reikierőt gyakran alkalmazod, például azért, hogy közelebb juss önmagadhoz vagy hogy nyitott legyél a szeretet tágabb képessége felé, akkor már a „reiki-do” útján vagy: a „gyógyító szeretet ösvényét” követed. Sokan csak azért nem tudták még megtalálni az átalakulásnak ezt az egyszerű és hatékony útját, mert még semmit sem tudnak róla, vagy legalábbis nem eleget. E reikikézikönyv célja, hogy segítsen pótolni ezt a hiányt.

Ha már jómagad is gyógyító tevékenységet folytatsz, a reikikézikönyv természetesen további segítséget nyújt, mert itt megtalálod azt a tudást, amely képessé tesz arra, hogy eddigi munkamódszereidet hatékonyan kiegészítsd a reikierővel.

HOGYAN HASZNÁLHATOD
A KÖNYVET?

A könyvet gondosan tagoltam, hogy minden fejezetet külön is használhass, és ha tetszik, először csak bele-beleszagolhass a reikierő egyes felhasználási területeibe. Ha ellenben az a szándékod, hogy a reikit terápiásan vagy terápiás munkád kiegészítéseként alkalmazd, akkor kimerítően foglalkoznod kell az egész szöveggel, bár a fejezetek adott sorrendjét természetesen nem kell feltétlenül követned. Mindenesetre ügyelj arra, hogy bizonyos fejezetek összetartoznak, ezért ezeket együtt kell tanulmányozni.

A hivatásszerű felhasználáshoz nagyon fontos a 12. fejezet, mert ebben juthatsz hozzá azokhoz az alapvető információkhoz, amelyek képessé tesznek arra, hogy reikimunkádat felhasználd az esetleges gyógykezelések során.

Ha a reikierőt főként „házi használatra” kívánod alkalmazni, akkor a teljes kezelésről szóló fejezet és a függelékben szereplő terápiai mutató segítenek majd állandó kísérőként hatékonyan és jobban tisztázni a mindennapi problémákat akár nálad, akár családodnál.

Ha a reikivel a „gyógyító szeretet” útjára kívánsz lépni, akkor legjobb, ha újra és újra olvasod azokat a szövegrészeket, amelyek pillanatnyilag a legnagyobb érdeklődést keltik benned, és azokat a gyakorlatokat végezd el, amelyek a leginkább örömet szereznek neked. Ez a legegyszerűbb módja annak, hogy a reikivel kapcsolatban maradj. És ez fontos. A reikimunka sikere szempontjából ugyanis döntő, hogy a lehető leggyakrabban kapcsolatba kerülj a reikierővel. Ha az örömelvhez tartod magad, akkor ez könnyebben is fog menni, mintha valamiféle kötelességként igyekeznéd csinálni. A reiki életenergia és gyógyító szeretet, nem pedig kényszer.

Sok örömet kívánok az olvasáshoz és a kipróbáláshoz.

1. fejezet
„REIKI-DO”: A GYÓGYÍTÓ SZERETET ÚTJA

A reiki japán szó, az egyetemes életenergia elnevezése, azé az isteni erőé, amely éltet bennünket. A „do” ugyancsak japánul van, és ugyanazt jelenti, mint a „tao” kínai fogalma; magyarul: „út”. A japán nyelvben ezt a „do” szót bizonyos fogalmakhoz kapcsolják, ezzel ismertetve, hogy az általuk jelölt tevékenység egyszersmind életút is lehet, amely a tevékenység gyakorlóját hozzásegíti, hogy személyiségét kifejlessze és életét a világegyetem ritmusához igazítsa. Nyugaton a legismertebb példák erre a judo, a bushido, az aikido és a kendo.

Számomra a reikivel való kapcsolat vált ilyen úttá. Sajátosságai lassanként tudatosultak bennem, s álltak össze harmonikus rendszerré, amelyet reikiútnak neveznek. A reikiút magában foglalja többek között a reiki hagyományos Usui-féle módszerét is.

Dr. Mikao Usui japán teológus tette ismertté ezt a módszert, ő fedezte fel újra az egyetemes életenergia átvitelével való gyógyítás feledésbe merült művészetét – Gautama Buddha egyik tanítványa iratainak sokéves intenzív tanulmányozása során. Ez a 19. század végén történt egy buddhista kolostorban. Egy ezt követő 21 napos böjt és meditáció után Isten beavatta őt ebbe a művészetbe. Ettől kezdve dr. Usuinak megvolt az a képessége, hogy reikienergiát adjon át, és más embereket is a reikierő csatornájává tegyen. A közvetlen szellemi követőkön, dr. Csujiro Hajasi, Havajo Takata és Phyllis Lei Furumoto nagymestereken keresztül érkezett aztán a reiki a nyugati világba. Ha meg akarod ismerni a reiki teljes jelenkori történetét, Baginski és Sharamon, vagy Paula Horan könyvében olvashatsz róla, akik ezt igen szépen írják le.

A reiki hagyományos Usui-féle módszere az általam képviselt reikiút alapja. Beavatások és a hozzájuk kapcsolódó szimbólumok és módszerek teszik egyáltalán lehetségessé a reiki útját. A reikitechnikák gyakorlati alkalmazásához sok magyarázatot találtam saját tapasztalataim révén a Ji Csing ókínai jóslási módszerében, a csakrák tanában és Ázsia belső harci művészetében. A régi polinéziai „Huna”-tan is hasznos impulzusokat adott számomra a reikiúthoz. A reikiút legfontosabb módszereit a későbbiek során ismertetem.

Mielőtt azonban közelebbről megismerkedünk velük, szeretnék e helyütt néhány alapvető információt előrebocsátani a reiki „miért”-jéről és „hogyan”-járól. A teljes tudást természetesen nem lehet egyetlen könyvben átadni. Ezért vezetek tanfolyamokat is, amelyeken ténylegesen továbbadom ezeket a tapasztalatokat. A könyv azonban más értékes szolgálatot tehet: mindig visszalapozhatsz benne, és ösztönzéseket találhatsz új felfedezésekhez.

Én személy szerint a reiki lényegét mint szeretetet élem meg: egy mindent átfogó isteni áramlásként, amely örömet és életet ad. Sokak számára ez az első pillanatra elvont látásmód nehezen átvehető, mert ha állítják is magukról, hogy megértik ezt a mindent magába foglaló szeretetet, gyakran csak ámítják magukat. Nem tudom, elegendő-e egy élet ahhoz, hogy a szeretetet valóban megértsük, és számára minden síkon megnyissuk magunkat. De ha ezt a kapcsolatot lehetővé teszem, a reiki mindig újra érintkezésbe hoz ezzel a szeretettel. Mivel mindenkinek a saját útján kell eljutnia Istenhez és ezáltal a szeretethez, ezért véleményem szerint fontos, hogy sok gyakorlati lehetőséggel rendelkezzünk, s így könnyebben rátaláljunk a saját utunkra.

Sok utat fogok egymás után bemutatni, amelyet a reikivel kipróbáltam és hasznosnak találtam. A reikiútban, azaz a gyógyító szeretet útjában rejlő lehetőségekről szóló bevezető áttekintés és annak elméleti hátterére vonatkozó magyarázataim segítenek neked, hogy jobban megértsd a gyakorlati módszereket. Ezek a fejtegetések az én nézetemet tükrözik, és természetesen az én szemüvegemen át mutatják a dolgokat. Te talán majd egy másik, számodra elfogadhatóbb nézetet alakítasz ki…

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu

00-36-1-320-3642
www.edesviz.hu

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ MAGAZIN
EZOTÉRIA • SPIRITUALITÁS • ÉLETMÓD

Interjúk a szerzőkkel, érdekességek a könyvtémákról csak nálunk!

www.edesviz.hu